Šestega avgusta 1945 so Američani vrgli atomsko bombo na Hirošimo, ker se Japonci kljub temu, da so izgubljali vojno na vseh frontah, niso želeli predati so Američani 9. avgusta odvrgli atomsko bombo še na Nagasaki. Isti dan je Sovjetska zveza izpolnila dogovor iz Jalte in napadla japonske čete v Mandžuriji. Elitna japonska Kvantunška armada, ki je štela okoli milijon vojakov je po dveh tednih bojev razpadla. Premirje je bilo sklenjeno 15. avgusta, brezpogojna kapitulacija pa je bila podpisana 2. septembra 1945 na bojni ladji "USS Missouri". Japonske čete na kitajskem so uradno kapitulirale teden dni kasneje, 9. septembra 1945.